การเรียนรู้เกี่ยวกับจิตวิทยาของเงิน จากนักวางแผนการเงิน (CFP)
เมื่อเราพยายามหาความหมายของความร่ำรวย เรามักจะเผชิญกับคำว่า อิสระทางการเงิน (Financial Independent) ซึ่งจะหมายถึงความเป็นอิสระจากการที่ต้องทำงานประจำตั้งแต่ 9 โมงเช้า ถึง 5 โมงเย็น อิสระจากการต้องกังวลถึงหนี้สิน หรือการทำงานแบบเช้าชาม เย็นชาม คงต้องยอมรับว่า การเป็นอิสระทางการเงินไม่ใช่เรื่องง่าย คนส่วนมากจะพึ่งเงินเดือนประจำเป็นรายได้หลัก อย่างไรก็ตามหลายคนจะมีแหล่งรายได้ที่สอง ซึ่งเป็นรายได้จากการลงทุน อาทิ ดอกเบี้ย ค่าเช่า และเงินปันผล
14 มี.ค. 2556

เมื่อเราพยายามหาความหมายของความร่ำรวย เรามักจะเผชิญกับคำว่า อิสระทางการเงิน (Financial Independent) ซึ่งจะหมายถึงความเป็นอิสระจากการที่ต้องทำงานประจำตั้งแต่ 9 โมงเช้า ถึง 5 โมงเย็น อิสระจากการต้องกังวลถึงหนี้สิน หรือการทำงานแบบเช้าชาม เย็นชาม คงต้องยอมรับว่า การเป็นอิสระทางการเงินไม่ใช่เรื่องง่าย คนส่วนมากจะพึ่งเงินเดือนประจำเป็นรายได้หลัก อย่างไรก็ตามหลายคนจะมีแหล่งรายได้ที่สอง ซึ่งเป็นรายได้จากการลงทุน อาทิ ดอกเบี้ย ค่าเช่า และเงินปันผล 
รายได้จากการลงทุนมักจะเป็นตัวที่กำหนดว่าคุณมีอิสระทางการเงินหรือไม่ หากคุณมีรายได้จากการลงทุนมากกว่ารายจ่ายประจำเดือน ก็จะหมายความว่า คุณมีอิสระทางการเงินและคุณสามารถที่จะลาออกจากงานประจำของคุณเมื่อคุณต้องการ เพราะฉะนั้นการมีอิสระทางการเงินมักจะเป็นผลจากการมีวิถีชีวิตของการทำงานหนัก ความเพียร และสำคัญที่สุด คือ มีแผนการเงินที่ครอบคลุมถึงการลงทุน การใช้จ่ายและการจัดโครงสร้างของสิ่งที่คุณมี และสิ่งที่คุณอยากจะส่งต่อให้ลูกหลานในทางที่จะมีประสิทธิภาพทางภาษีมากที่สุด 
ทุกวันนี้นักวางแผนการเงิน (Certified Financial PlannerTM) มีบทบาทมากขึ้นในการยกระดับมาตรฐานวิชาชีพในธุรกิจการบริหารความมั่งคั่ง (Wealth Management) ในประเทศไทย การวางแผนการเงินเป็นมากกว่าการลงทุน โดยหลักแผนการลงทุนจะครอบคลุมถึงการวางแผนงบประมาณและการจัดทำบัญชีรายรับ รายจ่าย (Budgeting) การวางแผนสำหรับชีวิตหลังการเกษียณ (Retirement Planning) การออมสำหรับการศึกษา การบริหารภาษีและการประกัน การรวมส่วนต่างๆ ด้านการเงินของแต่ละคนให้เข้ามาเป็นแผนการเงินเดียวเป็นเรื่องที่ท้าทายมาก 
ถึงแม้ว่าจะมีหลายคนที่เรียกตัวเองว่าเป็นนักวางแผนการเงิน หรือเป็นที่ปรึกษาการเงิน แต่กลุ่มนักวิชาชีพที่ได้รับการรับรองและอนุญาตให้ใช้เครื่องหมาย CFPฎ จะต้องผ่านขั้นตอนการอบรม ทดสอบ และรับรองจากสมาคมนักวางแผนการเงินไทยก่อน ซึ่งเครื่องหมายยืนยันถึงความสามารถ ความมีจริยธรรม และความเป็นมืออาชีพของกลุ่มบุคคลดังกล่าว และเนื่องจากกลุ่มบุคคลดังกล่าวต้องปฏิบัติตามมาตรฐานความไว้วางใจ นักวางแผนการเงิน (CFPฎ) เหล่านี้ จะต้องปฏิบัติหน้าที่โดยยึดมั่นถึงผลประโยชน์ของลูกค้าเป็นหลัก